ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ሕገ መንግስቲ ጸገም እንተሃልይዎ ምምሕያሽ ይክኣል'ዩ፡ ግቡእ'ውን እዩ" ዶክተር ደብረጽዮን 26 ነሓሰ 2019 ኣብ ከተማ መቐለ ሆቴል ፕላኔት ሃገር ለኸ 'መድረኽ ምድሓን ሕገ መንግስትን ሕብረ-ብሄራዊ ፌደራላዊ ስርዓትን' ዝተሰመየ ዋዕላ ይካየድ ኣሎ። ኣብቲ ሰኑይን ሰሉስን፡ ንኽልተ መዓልታት ዝካየድ መድረኽ ዘተ፡ ብምሁራት መጽናዕታዊ ጽሑፋት ክቐርብ ትጽቢት ይግበር። ምክትል ርእሰምምሕዳር ክልል ትገራይ ዶክተር ደብረጽዮን ገብረሚካኤል፡ ኣብ ዝሓለፈ ዓመታት ሕገ መንግስቲ ክጠሓስ ብምጅማሩ፡ ኢትዮጵያ መንግስቲ ከም ዘይብላ፡ ሰባት ብመንነቶም ግዳይ ክኾኑን ካብ ቤት ንብረቶም ክመዛበሉን ብምጅማሮም ኢትዮጵያ በዚ ኣርእስቲ እዚ ብተደጋጋሚ ሽማ ክለዓል ከም ዝጀመረ ገሊጹ። እቲ ሕዚ ዘሎ ሕገመንግስቲ ኢትዮጵያ፡ ንኹሉ ዘየሳተፈ፡ ብድልየት ኢህወዴግ ጥራይ ኣብ ልዕሊ ካልኦት ዝተፅዓነ፡ ናይ ኢህወዴግ ሕገመንግስቲ እዩ ብዝብል ዝወቕስዎ ብዙሓት እዮም። ካብኡ ሓሊፉ ድማ ምኽንያት ምልሕላሕ ሓድነት ኢትዮጵያ፡ ከምኡ ድማ መንቀሊ ናይቲ ሕዚ ዘሎ ፖለቲካዊ ፀገማት እዩ ኢሎም ዝኣምኑ ነቐፍቲ እውን ኣለው። ብፍላይ ነቲ ክሳብ ምግንጻል ዝበፅሕ መሰል ርእሰ ውሳነ ዘፍቅድ ዓንቀፅ 39 ዝነቕፍዎ ብዙሓት እዮም። ኣብዘን ዝሓለፋ ዓመታት፡ ኣብ መንጎ ተወለድቲ ዝተፈላለያ ብሄራት ብዝተወለዐ ግጭታት ሂወት ኣሽሓት ዜጋታት ምቑዛፉ ይፍለጥ። ጠንቂ ናይቶም ግጭታት ገሊኦም እቲ ሕገመንግስቲ'ዩ ክብሉ እንከለዉ፡ ካልኦት ድማ፡ ብሰንኪ በቲ ሕገመንግስቲ ዘይምቕያድ ይብሉ። "ሕገ መንግስቲ ጸገም እንተሃልይዎ ምምሕያሽ ይክኣል'ዩ፡ ግቡእ'ውን እዩ" ዝበለ ዶክተር ደብረጽዮን፡ እቲ ሕገመንግስቲ ምምሕያሽ ዘድልዮ እንተኾይኑ "ብመሰረት እቲ ሕገ መንግስቲ" ክመሓየሽ ከምዝኽእል ዶ/ር ደብረጽዮን ገሊጹ። ኢትዮጵያ ካብዚ ፈታንን ዘፍርሕን መንገዲ ንምድሓን፡ እዚ ዘተ ውጽኢታዊ ክኸውን ድማ ተተስፍዩ። ኣብ ዩኒቨርስቲ ኣዲኣ ኣበባ፡ መምህርን ተመራማርን ዶክተር መንበረ ጸሃይ ታደሰ፤ ሕገ መንግስትን፡ ሕገ መንግስታዊ ስርዓትን ኣብ ኢትዮጵያ ኣብ ዝብል ኣርእስቲ ኣብ ዘቕረቦ ሰፊሕ መጽናዕታዊ ጽሑፍ፡ ንሕገ መንግስቲ ንምድሓን ነቲ ሕግን ዕላማታት እቲ ሕገመንግስትን ምርዳእ ከም ዘድሊ ጠቒሱ። "ቋንቋ ኣምሓርኛ ካብ 1ይ ክፍሊ ጀሚሩ ክወሃብ ኣይንፈቅድን" ኦሮምያን ትግራይን 'ብረግዚት' ንኤርትራውያንን ኢትዮጵያውያንን ስደተኛታት ብኸመይ ይጸልዎም?
